Boot Camp
Boot Camp je softverski pomoćnik napravljen od strane kompanije Apple Inc. da bi omogućio instaliranje Microsoft Windows XP Service Pack 2 (i Home i Professional izdanja) na Intel-baziranim Macintosh računarima. Boot Camp vodi korisnika kroz nedestruktivno reparticionisanje (uključujući promjenu veličine postojećih particija, ako je potrebno) na hard disku i pravljenje CD slike (engleski: image) sa drajverima za različite uređaje sa Windows XP. Pored drajvera za hardver, CD sadrži kontrolni centar za Windowse za postavljanje zadanog (engleski: default) operativnog sistema. Boot Camp nije virtualizacijski alat, koji bi dozvoljavao i Windows XPu i Mac OS Xu da se mogu koristiti istovremeno; umjesto toga računar mora biti restartovan da bi se odabrao operativni sistem koji se želi pokrenuti. Boot manager koji je uključen sa svim Intel-baziranim Mac računarima dozvoljava odabir operativnog sistema. Boot Camp zahtijeva da korisnici nadograde firmware na ranim Intel-baziranim Macintosh računarima na najnoviju verziju, koja sadrži boot-loader i BIOS kompatibilni modul koji je potreban za pokretanje Windowsa XP na EFI baziranim mašinama. Apple službeno ne podržava Boot Camp ili Windows trenutno niti ne prodaje kopije Windowsa XP u svojim prodavnicama.